Нейгебауэр, Марсия

Марсия Нейгебауэр (, сентябрь 27, 1932 чылда төрүттүнген) — шылгараңгай американ геофизик. Космос шинчилээринге эртемге үнелиг салыышкын кылган. Нейгебауэрниң чаартыкчы эгелээшкини болза хүннүң хаттарын бир дугаар дорт хемчээшкини. Ол шинчилел ажыл ооң физиктиг бойдузун тодарадкан, база ооң кометалар-биле удур-дедир харылзаазыт тодараткан. 

Нейгебауэр бир дугаар шинчилекчи плазмалыг анализаторлуг планеталар аразының Маринер-2 деп станциязын ажыглавышаан хүннүң хаттарын улуг масштабтыг хемчээн, база ооң шынарын тодараткан. Нейгебауэр аналитиктиг ёзу-тургузугну чогаадып кылган, оларның чамдыызын, Черниң орбитазынче ужуп ундургеннер, ооңей кезек чамдыызын "Аполон" деп программаның космонавтары Айның кырынче чедиргеннер, артканарын европейжи планеталар аразының "Джотто" деп станциязы-биле Галлилеяның кометазынче чоргусканнар.

НАСА-га ажылдап тургаш космос шинчилелдерниң хөй кезиинге киржип турган, база Реактивтиг шимчээшкин лабораториязынга каш удуртулга постуларынга ажылдап турган: физика болгаш космос физиканың салбырының удуртукчузу, Марине Марк II деп шинчилекчи бөлүктүң удуртукчузу. "Рейнжер" (1 болгаш 2 дугаар аппарат) болгаш Астероид чоокшулаар, база комета-биле (CRAF) ужуражыр деп программаларный эртем ажылдакчызы турган.

1967 чылда Эртем болгаш үлетпүр музейи Нейгебауэрни "Чылдың эртемдээни - Калифорнияның хережээни" деп ат тудускан. НАСА-дан дыка хөй шаңналдарны алган, оларның аразында "Онзагай эртем чедиишкиннери" дээш, база "Кайгамчык лидер" болгаш "Кайгамчык албан-ажыл" дээш медальдарны алган (ол дээрге НАСА-ның тергиин шаңналы).

Нейгебауэр Американ географтыг эвилелдиң президентизи, база "Геофизиканың тайылбырлары" (Reviews of Geophysics) деп журналдың кол редактору турган. База США-ның Хүн физиказы болгаш космос физиказы деп национал эртем академияның комитединиң  кежигүнү турган.

Нейгебауэр Нью-Йорк хоорайга төрүттүнген. Физика бакалавры деп эртем чадазын Корнеллдиң университединге 1954 чыла алган, физика магистратуразын Урбан хоорайга Иллинойск университединге 1956 чылда дооскан. Физика доктору деп эртем чадазын 1998 чылда Нью-Гемпшира университединге алган. 2010 чылда Нейгебауэр Арцтов аттыг медальды США-ның Национал эртем академиязындан алган, база Джордж Эллер Хейлиниң шаңналын Американ астрономия ниитилелиниң хүн бөлүүнден алган. 

Өг-бүлелиг, өөң ээзи Джеральд Нейгебауэр.

 Демдеглелдер 

 Шөлүглер 

 Pioneers of space physics: A career in the solar wind — Marcia Neugebauer (J. of Geophysical Research)
 Contributions Of 20th Century Women To Physics — Marcia Neugebauer (UCLA Archive)
 WITI Hall of Fame — Marcia Neugebauer
 American Geophysical Union, Past President Biographies: 1980—2000 
 Interview at Jet Propulsion Laboratory, January 18, 1999
 Neugebauer Receives 2004 Kaula Award 
Аңгылал:Алфавиттээн кижилер
Аңгылал:Сентябрьның 27 төрүттүнген